CELEX: 32009R0496
Language: hr
Date: 2009-06-11 00:00:00
Title: Uredba Komisije (EZ) br. 496/2009 od 11. lipnja 2009. o izmjeni Uredbe Vijeća (EZ) br. 872/2004 o daljnjim mjerama ograničavanja u odnosu na Liberiju

18/Sv. 12
            
            
               HR
            
            
               Službeni list Europske unije
            
            
               95
            
         32009R0496
   
               L 149/60
            
            
               SLUŽBENI LIST EUROPSKE UNIJE
            
         UREDBA KOMISIJE (EZ) br. 496/2009
   od 11. lipnja 2009.
   o izmjeni Uredbe Vijeća (EZ) br. 872/2004 o daljnjim mjerama ograničavanja u odnosu na Liberiju
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu Vijeća (EZ) br. 872/2004 o daljnjim mjerama ograničavanja u odnosu na Liberiju (1), a posebno njezin članak 11. točku (a),
   budući da:
   
               (1)
            
            
               Prilog I. Uredbi (EZ) br. 872/2004 navodi fizičke i pravne osobe, tijela i subjekte na koje se primjenjuje zamrzavanje financijskih sredstava i gospodarskih izvora na temelju te Uredbe.
            
         
               (2)
            
            
               Odbor za sankcije Vijeća sigurnosti Ujedinjenih naroda 12. svibnja 2009. odlučio je izmijeniti identifikacijske podatke o jednoj osobi na koju se primjenjuje zamrzavanje financijskih sredstava i gospodarskih izvora. Prilog I. trebalo bi stoga na odgovarajući način izmijeniti,
            
         DONIJELA JE OVU UREDBU:
   Članak 1.
   Prilog I. Uredbi (EZ) br. 872/2004 mijenja se kako je određeno u Prilogu ovoj Uredbi.
   Članak 2.
   Ova Uredba stupa na snagu trećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. lipnja 2009.
      
         
            Za Komisiju
         
         Eneko LANDÁBURU
         
            Glavni direktor za vanjske odnose
         
      
   
   
      (1)  SL L 162, 30.4.2004., str. 32.
   
      PRILOG
      Prilog I. Uredbi Vijeća (EZ) br. 872/2004 mijenja se kako slijedi:
      Unos „Edwin M., Snowe Jr. Državljanstvo: liberijsko. Broj putovnice: (a) OR/0056672-01, (b) D/005072, (c) D-00172 (diplomatska putovnica ECOWAS-a, vrijedi od 7.8.2008. do 6.7.2010.). Ostali podaci: glavni direktor Liberian Petroleum and Refining Corporation (LPRC) zamjenjuje se sljedećim:
      
         „Edwin M., Snowe Jr. Address: Elwa Road, Monrovia, Liberija. Datum rođenja: 11.2.1970. Mjesto rođenja: Mano River, Grand Cape Mount, Liberija. Državljanstvo: liberijsko. Broj putovnice: (a) OR/0056672-01, (b) D/005072, (c) D005640 (diplomatska putovnica) (d) D-00172 (diplomatska putovnica ECOWAS-a, vrijedi od 7.8.2008. do 6.7.2010.). Ostali podaci: glavni direktor društva Liberian Petroleum and Refining Corporation (LPRC). Datum uvrštenja na popis iz članka 6. točke (b): 10.9.2004.”